Ir-regolament tal-kummissjoni (KEE) Nru 907/84
tat-3 ta' April 1984
li jemenda għat-22 darba r-Regolament (KEE) Nru 2730/81 li jistabbilixxi lista ta' aġenziji fil-pajjiżi importaturi mhux membri intitolati li joħorġu sejħiet għal offerti għal xogħol bl-appalt fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bir-Regolament (KEE) Nru 856/84 [2], u partikolarment Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 447/84 [4], stabbilixxa lista ta' aġenziji fil-pajjiżi importaturi mhux membri intitolati li joħorġu sejħiet għal offerti għal xogħol bl-appalt fis-settur tal-ħalib u l-prodotti tal-ħalib;
Billi, fid-dawl tat-tagħrif l-iktar reċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi kkonċernati u n-natura uffiċjali ta' l-aġenziji involuti, dan ir-Regolament għandu jiġi emendat;
Billi l-miżuri previsti f'dan ir-Regolament huma bi qbil ma’ l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness mar-Regolament (KEE) Nru 2730/81, il-lista ta' l-organizzazzjonijiet tal-ħruġ għandha tiġi kompletata biż-żieda ta' l-organizzazzjoni li ġejja, u l-inserzjoni ssir skond l-ordni alfabetiku tal-pajjiż importatur:
Pajjiż importatur | Organizzazzjoni tal-ħruġ |
Is-Sirja | The Syrian Saudi Company for Industrial and Agricultural Investments, PO box 3827, Damascus. |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta' April 1984.